การเริ่มแรกคือเจ็บเวลาปัสสาวะค่ะรู้สึกเจ็บแต่บริเวณรูปัสสาวะนะคะ แต่ตอนนั้นยังไม่สังเกตจนต่อมาอาการเจ็บแสบมันเริ่มขยายกว้าง แต่อาการแสบตรงบริเวณรูปัสสาวะหายไป เอามีคลำแล้วรู้สึกว่ามีตุ่ม ถึงได้รู้ว่ามีตุ่มหนองสีเหลือง มีทั้งบริเวณที่มีขน บริเวณแคมเล็ก บริเวณใกล้รู้ปัสสาวะก็มี แต่ลักษณะตุ่มหนองใกล้รูปัสสาวะจะมีขอบแดง ต่อมาบริเวณนั้นค่อยหายไปค่ะ แต่บริเวณแคมเล็กกลับแสบมากขึ้นและเริ่มมีขอบแดง และแสบมาก ส่วนบริเวณที่มีขนตุ่มมีสีเหลืองเข็มขึ้น ตอนนี้เวลาเข้าห้องน้ำคือแสบมาก จะเดินก็เจ็บ พยายามรักษาความสะอาดเพราะเราเพิ่งย้ายมาอยู่เมืองนอกได้สักพักห้องน้ำที่นี่ไม่มีสายชำระ เราจึงใช้ทิชชูเปียกสูตรsensitive ล่าสุดเพิ่งซื้อน้ำยาทำความสะอาดจุดซ่อนเร้นมาค่ะ สามารถใช้ได้มั้ยคะ แล้วสามารถทานยาอะไรเพื่อบรรเทาอาการเจ็บได้มั้ย ตอนนี้เพิ่งย้ายมาอยู่ต่างประเทศภาษายังไม่แข็งแรง ไม่รู้จะไปหายังไง แล้วที่นี่ก็ไม่อนุญาตให้ซื้อยาหากไปไม่มีใบสั่งจากแพทย์ ยาที่เรานำมาจากไทยก็เป็นยาสามัญทั่วไป แล้วมันสามารถหายเองได้มั้ยคะ
สวัสดีครับ อาการของเป็นการติดเชื้อแน่นอนครับ อาจเกิดจากเริม เชื้อรา หรือ ซิฟิลิส ก็ได้ครับ ไม่ทราบเป็นหลังจากมี พสพ หรือเปล่าครับ การรักษา ต้องอยู่ที่การวินิจฉัยแยกโรค ถ้าเป็นเริม ต้องทานยาฆ่าไวรัส Acyclovir ถ้าเป็น ซิฟิลิส ต้องทานยา Doxycycline 100 mg เช้า เย็น นาน15- 30 วัน แต่ต้องเจาะเลือด ตรวจ VDRL/TPHA ก่อนครับ พวกยาแก้ปวดก็เป็น Paracetamol (Tyrenol) ครับคำแนะนำ ถ้าเป็นเริมเริมที่อวัยวะเพศล้างด้วยน้ำอุ่นหากมีอาการปวดหรือเจ็บที่บริเวณแผลให้ล้างบริเวณรอบ ๆ แผลด้วยน้ำอุ่นอย่างน้อยวันละ 3-4 ครั้ง ขณะล้างพยายามอย่าให้แผลโดนน้ำใช้ลมเป่าแทนการเช็ดด้วยผ้าหลังจากล้างทำความสะอาดบริเวณแผลแล้วควรใช้ลมเป่าให้แห้งแทนการเช็ดด้วยผ้าเพื่อป้องกันการเสียดสีจนเกิดการระคายเคืองสวมใส่ชั้นในที่ผลิตจากผ้าคอตตอนเพราะผ้าคอตตอนสามารถดูดซับความชื้นได้ดี และไม่ควรสวมใส่ชั้นในที่ฟิตจนเกินไปเพราะอาจทำให้แผลถูกเสียดสีได้ประคบเย็นความเย็นจะช่วยลดอาการเจ็บปวดควรบอกด้วยว่ายาที่เอามาจากเมืองไทยมีอะไรบ้างจะได้แนะนำเบื้องต้นให้ถูก อย่างไรก็ตามโรคนี้ควรไปพบแพทย์ครับ คงไม่สามารถหายเองได้แน่นอน และถ้ามี พสพ ต้องใช้ถุงยางทุกครั้งนะครับ เพื่อป้องกันการแพร่เชื้อกรุณาอ่านเพิ่มเติม เรื่องเริมที่อวัยวะเพศได้ที่นี่